### NN 26/2026 (13.3.2026.), Metodologija utvrđivanja iznosa tarifnih stavki za proizvodnju toplinske energije

Hrvatska energetska regulatorna agencija

299

Na temelju članka 11. stavka 1. točke 9. Zakona o regulaciji energetskih djelatnosti (»Narodne novine«, broj 120/12 i 68/18), Hrvatska energetska regulatorna agencija je na sjednici Upravnog vijeća održanoj 12. ožujka 2026. godine, donijela

METODOLOGIJU

UTVRĐIVANJA IZNOSA TARIFNIH STAVKI ZA PROIZVODNJU TOPLINSKE ENERGIJE

I. OPĆE ODREDBE

Članak 1.

(1) Ovom Metodologijom utvrđivanja iznosa tarifnih stavki za proizvodnju toplinske energije (u daljnjem tekstu: Metodologija) utvrđuje se metodologija za izračun tarifnih stavki za proizvodnju toplinske energije u centralnom toplinskom sustavu, elementi za određivanje dozvoljenog prihoda, postupak podnošenja zahtjeva za određivanje, odnosno promjenu iznosa tarifnih stavki, formula za izračun ukupnog prihoda, tablice za praćenje troškova i izračun dozvoljenog prihoda.

(2) Ova Metodologija odnosi se na proizvođača toplinske energije u centralnom toplinskom sustavu sve dok se djelatnost proizvodnje toplinske energije u centralnom toplinskom sustavu obavlja kao javna usluga.

(3) Ova Metodologija ne odnosi se na proizvođača toplinske energije u zatvorenom i samostalnom toplinskom sustavu.

(4) Ova Metodologija ne odnosi se na proizvodnju toplinske energije za pretežito poslovnu upotrebu.

Članak 2.

(1) Ova Metodologija temelji se na opravdanim troškovima poslovanja, održavanja, zamjene, izgradnje ili rekonstrukcije objekata, zaštite okoliša, postizanja energetske učinkovitosti i korištenja obnovljivih izvora energije te uključuje povrat sredstava od investicija u energetske objekte i opremu za proizvodnju toplinske energije.

(2) Ovom Metodologijom osigurava se primjena načela »energetska učinkovitost na prvom mjestu« te se uzima u obzir troškovna učinkovitost, učinkovitost sustava i sigurnost opskrbe te integracija tržišta, uz istodobnu zaštitu klimatskih ciljeva i održivosti.

Članak 3.

(1) Izrazi koji se koriste u ovoj Metodologiji imaju značenja utvrđena zakonima kojima se uređuje energetski sektor, regulacija energetskih djelatnosti i tržište toplinske energije, kao i propisima donesenim na temelju tih zakona.

(2) U ovoj Metodologiji koriste se i izrazi koji u smislu ove Metodologije imaju sljedeće značenje:

– bazna godina – kalendarska godina koja prethodi regulacijskoj godini; označava se kao t-1,

– referentna kamatna stopa – prosječna kamatna stopa kreditnih institucija na dugoročne kredite u eurima odobrene nefinancijskim društvima u Republici Hrvatskoj, u posljednjih 12 mjeseci, prema podacima Hrvatske narodne banke.

– regulacijska godina – kalendarska godina u kojoj proizvođač toplinske energije podnosi zahtjev za određivanje, odnosno promjenu iznosa tarifnih stavki za obavljanje energetske djelatnosti proizvodnje toplinske energije; označava se kao t,

– tarifna grupa – kategorija potrošnje, odnosno grupa potrošača toplinske energije sličnih karakteristika potrošnje; označava se kao Tg,

– tarifni model – model obračuna potrošnje toplinske energije; označava se kao TM,

– tarifna stavka – jedinična cijena u eurima koja se odnosi na preuzetu/isporučenu toplinsku energiju ili snagu za energetsku djelatnost proizvodnje toplinske energije unutar određene tarifne grupe, ovisno o tarifnom modelu; označava se kao Ts.

Članak 4.

(1) Tarifne grupe, tarifni modeli i tarifne stavke iskazuju se u Tablici tarifnih stavki, kako slijedi:

Tablica tarifnih stavki:

|  |  |  |  |  |
| --- | --- | --- | --- | --- |
| TARIFNE  GRUPE (Tg) | TARIFNI  MODELI (TM) | | TARIFNE STAVKE (Ts) | |
| Energija | Snaga |
| Tg1 – Kućanstva | TM1 | Vrela/topla voda | Ts11 (EUR/kWh) | Ts12 (EUR/kW/mj) |
| Tg2 – Industrija i poslovni potrošači | TM2 | Vrela/topla voda | Ts21 (EUR/kWh) | Ts22 (EUR/kW/mj) |
| TM3 | Tehnološka para | Ts31 (EUR/t) | Ts32 (EUR/t/h/mj) |

(2) Iznosi tarifne stavke za energiju te iznosi tarifne stavke za snagu zaokružuju se na četiri decimale.

(3) Prihod od tarifne stavke za energiju treba pokriti varijabilne troškove u proizvodnji toplinske energije, a prihod od tarifne stavke za snagu treba pokriti ostale troškove u proizvodnji toplinske energije.

Članak 5.

Proizvođač toplinske energije dužan je predložiti iznos tarifnih stavki na temelju razvidnog i utemeljenog izračuna, uz uvjet da očekivani ukupni prihod u regulacijskoj godini, izračunat primjenom formula iz Priloga 1. koji je sastavni dio ove Metodologije, ne prelazi regulirani dozvoljeni prihod proizvođača toplinske energije u regulacijskoj godini koji je određen ovom Metodologijom.

Članak 6.

Regulacija dozvoljenog prihoda ima za cilj da se:

– osigura primjena načela razvidnosti, objektivnosti i nediskriminacije,

– osiguraju uvjeti za kontinuirano uspješno poslovanje proizvođača toplinske energije, s opredjeljenjem za regulirani prinos na uložena financijska sredstva,

– osigura razvoj proizvođača toplinske energije regulacijom koja je zasnovana na motivaciji za povećanje produktivnosti i učinkovitosti poslovanja,

– osigura kvaliteta usluge proizvođača toplinske energije,

– spriječi mogućnost zlouporabe monopolističkog ponašanja proizvođača toplinske energije,

– zaštite krajnji kupci toplinske energije kroz osiguravanje pouzdane i kvalitetne opskrbe toplinskom energijom,

– postignu stabilni i predvidivi uvjeti poslovanja,

– smanji onečišćenje okoliša i doprinese energetskoj učinkovitosti te korištenju obnovljivih izvora energije.

Članak 7.

(1) Regulacija dozvoljenog prihoda provodi se za regulacijsku godinu, a za izračun iznosa tarifnih stavki koriste se povijesni podaci, podaci iz bazne godine, kao i planirani podaci.

(2) Regulacijom iz stavka 1. ovoga članka određuje se dopušteni iznos godišnjeg ukupnog prihoda od obavljanja energetske djelatnosti proizvodnje toplinske energije kao javne usluge.

Članak 8.

(1) Proizvođač toplinske energije dužan je ukupni prihod iz članka 7. stavka 2. ove Metodologije iskazati za energetsku djelatnost proizvodnje toplinske energije u centralnom toplinskom sustavu posebno i odvojeno od drugih djelatnosti i od ostalih toplinskih sustava, zasnovano na principima međunarodnih računovodstvenih standarda i Odluci o načinu i postupku vođenja razdvojenog računovodstva energetskih subjekata.

(2) Proizvođač toplinske energije koji u kogeneracijskom procesu proizvodi električnu i toplinsku energiju dužan je voditi poslovne knjige i sastavljati financijske izvještaje za svaku djelatnost posebno i odvojeno, sukladno Odluci o načinu i postupku vođenja razdvojenog računovodstva energetskih subjekata.

(3) Proizvođač toplinske energije dužan je izraditi godišnje financijske izvještaje za energetsku djelatnost proizvodnje toplinske energije u centralnom toplinskom sustavu na način da Agencija može razvidno pratiti podatke o imovini, obvezama, prihodima i rashodima s naslova obavljanja regulirane energetske djelatnosti.

II. ELEMENTI ZA ODREĐIVANJE DOZVOLJENOG PRIHODA

Članak 9.

(1) Dozvoljeni prihod proizvođača toplinske energije treba pokriti troškove za obavljanje energetske djelatnosti proizvodnje toplinske energije te osigurati prinos od reguliranih sredstava.

(2) Dozvoljeni prihod proizvođača toplinske energije izračunava se prema formuli:

DPt = Tfixt-1 ∙ (1+It) ∙ (1-X) + Tvart + At-1 + PROt + δTvar (EUR)

gdje je:

|  |  |  |
| --- | --- | --- |
| DPt | – | dozvoljeni prihod u regulacijskoj godini t (EUR), |
| Tfixt-1 | – | fiksni troškovi u baznoj godini t-1 (EUR), |
| It | – | planirani indeks potrošačkih cijena u regulacijskoj godini t na temelju službenih podataka Vlade Republike Hrvatske, |
| X | – | koeficijent učinkovitosti (0 ≤ X < 1), |
| Tvart | – | varijabilni troškovi u regulacijskoj godini t (EUR), |
| At-1 | – | amortizacija reguliranih sredstava u baznoj godini t-1 (EUR), |
| PROt | – | prinos od reguliranih sredstava u regulacijskoj godini t (EUR), |
| δTvar | – | razlika između revidiranih varijabilnih troškova i varijabilnih troškova određenih odlukom za prethodnu regulacijsku godinu |

i) Fiksni troškovi Tfixt-1

Fiksni troškovi u baznoj godini obuhvaćaju:

a) materijalne troškove,

b) ostale vanjske troškove – troškovi usluga,

c) troškove osoblja – plaće,

d) ostale troškove poslovanja,

e) troškove vrijednosnog usklađivanja,

f) troškove rezerviranja,

g) ostale poslovne rashode.

Fiksni troškovi u baznoj godini specificirani su u tablicama iz Priloga 2. koji je sastavni dio ove Metodologije.

Fiksni troškovi ne uključuju troškove za obavljanje energetske djelatnosti proizvodnje toplinske energije u centralnom toplinskom sustavu koje Agencija smatra neopravdanima.

Neopravdani fiksni troškovi koji ne ulaze u dozvoljeni prihod proizvođača toplinske energije su sljedeći:

– trošak zakupnine za korištenje proizvodnih postrojenja koja nisu u vlasništvu proizvođača toplinske energije, u iznosu koji prelazi zbroj opravdanog troška amortizacije i prinosa od reguliranih sredstava koji bi se u skladu s ovom Metodologijom obračunavao da su proizvodna postrojenja dio reguliranih sredstava proizvođača toplinske energije,

– vrijednosno usklađenje, rezerviranje, troškovi promidžbe, sponzorstva i sajmova, troškovi reprezentacije, donacije, prigodne i godišnje nagrade članovima uprave, u ukupnom iznosu koji prelazi 1,5 % od ukupnog poslovnog prihoda od obavljanja energetske djelatnosti proizvodnje toplinske energije.

Na temelju analize fiksnih troškova i analize istovrsnih troškova poslovanja proizvođača toplinske energije, kao i na temelju usporedne analize troškova i učinkovitosti poslovanja proizvođača toplinske energije u okruženju, Agencija kao neopravdane može utvrditi i djelomični i/ili cjelokupni iznos pojedinih fiksnih troškova.

ii) Indeks potrošačkih cijena It

Planirani indeks potrošačkih cijena u regulacijskoj godini t određuje se na temelju službenih podataka Vlade Republike Hrvatske.

iii) Koeficijent učinkovitosti X

Koeficijent učinkovitosti jednak je nuli sve dok Agencija ne odredi drugu vrijednost na temelju provedene analize poslovanja proizvođača toplinske energije.

iv) Varijabilni troškovi u regulacijskoj godini Tvart

Varijabilni troškovi za proizvodnju toplinske energije u regulacijskoj godini obuhvaćaju troškove goriva i troškove emisijskih jedinica (ako je primjenjivo) iz Priloga 2. ove Metodologije.

Troškovi goriva za proizvodnju toplinske energije u regulacijskoj godini izračunavaju se uzimajući u obzir sljedeće:

a) Količina goriva za proizvodnju toplinske energije u regulacijskoj godini utvrđuje se kao prosjek utrošenog goriva u prethodnom petogodišnjem razdoblju, uzimajući u obzir baznu godinu i četiri godine koje prethode baznoj godini.

b) Cijena goriva utvrđuje se temeljem zaključenog ugovora o nabavi goriva za regulacijsku godinu.

c) Ukoliko ne postoji valjani ugovor o nabavi goriva, uzima se u obzir planirani trošak nabave goriva, referirajući se na javno dostupne informacije o prosječnim cijenama pojedinog energenta.

Planirani trošak nabave plina određuje se temeljem cijene plina na referentnom plinskom tržištu za narednu zimu, uključujući zavisne troškove nabave plina (transport i skladištenje).

U odnosu na cijenu goriva u točkama b) i c) ograničava se najviša dopuštena cijena goriva po pojedinim vrstama goriva kako slijedi:

Najviša dopuštena cijena plina za kategoriju kućanstva definirana je u skladu sa Zakonom o tržištu toplinske energije, a određena je za opskrbljivače u obvezi javne usluge opskrbe plinom prema važećoj Odluci o iznosu tarifnih stavki za javnu uslugu opskrbe plinom za distribucijsko područje na kojem se nalazi pojedini centralni toplinski sustav.

Najviša dopuštena cijena plina za kategoriju krajnjih kupaca koji nisu kućanstvo određuje se prema važećoj Odluci o iznosu tarifnih stavki za zajamčenu opskrbu plinom za krajnje kupce koji nisu kućanstvo.

Najviša dopuštena cijena biomase određuje se prema važećem cjeniku glavnih šumskih proizvoda Hrvatskih šuma.

Najviša dopuštena cijena loživog ulja, lakog loživog ulja i ekstra lakog loživog ulja određuje se prema prosječnoj cijeni na burzi (Platt’s European Marketscan).

Troškovi emisijskih jedinica za proizvodnju toplinske energije, ako je primjenjivo, u regulacijskoj godini izračunavaju se uzimajući u obzir ukupan broj emisijskih jedinica u regulacijskoj godini.

U slučaju da je tijekom petogodišnjeg razdoblja koje prethodi regulacijskoj godini evidentirana promjena vrste korištenog goriva, proizvedena toplinska energija za svaku vrstu goriva izračunava se na osnovi utrošenog goriva i njegove gornje ogrjevne vrijednosti (Hg).

Proizvođač toplinske energije dužan je na temelju podataka prikazanih u Tablici 1.2. iz Priloga 2. ove Metodologije sam izračunati i dokazati gubitke u proizvodnji toplinske energije za svaku vrstu goriva koje koristi za proizvodnju toplinske energije.

Pri utvrđivanju varijabilnih troškova Agencija će na temelju dobivenih podataka provjeriti gubitke u proizvodnji toplinske energije. Na temelju analize varijabilnih troškova i izračunatih gubitaka u proizvodnji toplinske energije Agencija može utvrditi kao opravdan i djelomični iznos varijabilnih troškova uzimajući u obzir specifičnost uvjeta poslovanja i karakteristike proizvodnih postrojenja.

v) Amortizacija reguliranih sredstava At-1

Troškovi amortizacije reguliranih sredstava u baznoj godini ne uključuju amortizaciju sredstava primljenih bez naknade.

Obračun amortizacije reguliranih sredstava vrši se linearnom metodom primjenom godišnjih stopa amortizacije utvrđenih prema očekivanom vijeku korištenja sredstava, prema načelima računovodstvenih standarda.

Osnovica obračuna amortizacije je knjigovodstvena nabavna vrijednost dugotrajne imovine, koja na zadnji dan bazne godine ima sadašnju knjigovodstvenu vrijednost, i ne uključuje imovinu primljenu bez naknade.

vi) Prinos od reguliranih sredstava PROt

Prinos od reguliranih sredstava u regulacijskoj godini izračunava se prema formuli:

PROt = ROpros · WACC (EUR)

gdje je:

|  |  |  |
| --- | --- | --- |
| PROt | – | prinos od reguliranih sredstava u regulacijskoj godini t (EUR), |
| ROpros | – | prosječni iznos reguliranih sredstava (EUR), |
| WACC | – | ponderirani prosječni trošak kapitala (%). |

Prosječni iznos reguliranih sredstava izračunava se prema formuli:

![](/files/_web/sluzbeni-dio/2026/134528/images/6991.jpg)

gdje je:

|  |  |  |
| --- | --- | --- |
| ROpros | – | prosječni iznos reguliranih sredstava (EUR), |
| ROpoč | – | vrijednost reguliranih sredstava na početku regulacijske godine t (EUR), |
| ROkraj | – | vrijednost reguliranih sredstava na kraju regulacijske godine t (EUR). |

Vrijednost reguliranih sredstava na početku regulacijske godine koja su u funkciji obavljanja energetske djelatnosti proizvodnje toplinske energije uključuje:

– sadašnju knjigovodstvenu vrijednost regulirane dugotrajne materijalne imovine u uporabi iz poslovnih knjiga proizvođača toplinske energije na zadnji dan bazne godine,

– sadašnju knjigovodstvenu vrijednosti regulirane dugotrajne nematerijalne imovine u uporabi iz poslovnih knjiga proizvođača toplinske energije na zadnji dan bazne godine,

– umanjenje za bespovratno dobivena sredstva kojima se financira razvoj u energetske objekte i opremu za proizvodnju toplinske energije.

Vrijednost reguliranih sredstava na kraju regulacijske godine određuje se prema formuli:

ROkraj = ROpoč + NI – Sbesp – A – OR (EUR)

gdje je:

|  |  |  |
| --- | --- | --- |
| ROkraj | – | vrijednost reguliranih sredstava na kraju regulacijske godine t (EUR), |
| ROpoč | – | vrijednost reguliranih sredstava na početku regulacijske godine t (EUR), |
| NI | – | vrijednost novih investicija u energetske objekte za proizvodnju toplinske energije koji će biti stavljeni u uporabu u regulacijskoj godini t (EUR), |
| Sbesp | – | vrijednost sredstava primljenih bez naknade u regulacijskoj godini t (EUR), |
| A | – | amortizacija reguliranih sredstava u regulacijskoj godini t koja ne uključuje amortizaciju sredstava primljenih bez naknade u regulacijskoj godini t (EUR), |
| OR | – | otuđena i rashodovana sredstva u regulacijskoj godini t (EUR). |

Ponderirani prosječni trošak kapitala izračunava se prema formuli:

![](/files/_web/sluzbeni-dio/2026/134528/images/6964.jpg)

gdje je:

|  |  |  |
| --- | --- | --- |
| WACC | – | ponderirani prosječni trošak kapitala (%), |
| re | – | stopa povrata na vlasnički kapital (%), |
| P | – | stopa poreza na dobit (%), |
| E/(E+D) | – | udio vlasničkog kapitala u ukupnom kapitalu (%), |
| rd | – | stopa povrata na dužnički kapital (%), |
| D/(E+D) | – | udio dužničkog kapitala u ukupnom kapitalu (%). |

Kao ciljani udio u strukturi kapitala za izračun iznosa ponderiranog prosječnog troška kapitala propisuje se udio vlasničkog kapitala u iznosu od 50 % i udio dužničkog kapitala u iznosu od 50 %.

Stopa povrata na vlasnički kapital (re) određuje se primjenom modela oslonjenog na trošak dugotrajnih ulaganja (CAPM – Capital Asset Pricing Model), prema formuli:

re = rf + β ∙ (rm – rf) (%)

gdje je:

|  |  |  |
| --- | --- | --- |
| re | – | stopa povrata na vlasnički kapital (%), |
| rf | – | nerizična stopa povrata (%), |
| β | – | koeficijent varijabilnosti prinosa dionica proizvođača toplinske energije u odnosu na prosječnu varijabilnost prinosa tržišnog portfelja, |
| rm | – | stopa povrata na diverzificirani tržišni portfelj (%), |
| rm – rf | – | premija za tržišni rizik (%). |

Nerizična stopa povrata (rf) utvrđuje se na temelju nominalne kamatne stope posljednje desetogodišnje domaće ili međunarodne obveznice koju je izdala Republika Hrvatska.

Koeficijent varijabilnosti prinosa dionica proizvođača toplinske energije u odnosu na prosječnu varijabilnost prinosa tržišnog port­felja (β) odražava stupanj rizika investiranja u energetsku djelatnost proizvodnje toplinske energije u odnosu na rizik investiranja na tržištu, a može se utvrditi na temelju usporedne analize koeficijenata varijabilnosti prinosa dionica proizvođača toplinske energije primijenjenih u regulatornim mehanizmima europskih zemalja.

Stopa povrata na diverzificirani tržišni portfelj (rm) utvrđuje se kao zbroj nerizične stope povrata (rf) i premije na tržišni rizik (rm – rf) koja se utvrđuje na temelju očekivane stope povrata na diverzificirani tržišni portfelj u Republici Hrvatskoj.

Stopa povrata na dužnički kapital (rd) jednaka je iznosu referentne kamatne stope.

III. POSTUPAK PODNOŠENJA ZAHTJEVA ZA ODREĐIVANJE, ODNOSNO PROMJENU IZNOSA TARIFNIH STAVKI

Članak 10.

(1) Proizvođač toplinske energije podnosi Agenciji zahtjev za određivanje, odnosno promjenu iznosa tarifnih stavki (u daljnjem tekstu: zahtjev) svake regulacijske godine, najkasnije do 15. svibnja, sukladno odredbama ove Metodologije.

(2) Proizvođač toplinske energije dužan je uz zahtjev iz stavka 1. ovoga članka dostaviti sljedeće:

a) popunjenu Tablicu tarifnih stavki iz članka 4. ove Metodologije,

b) postotak promjene pojedinih iznosa tarifnih stavki, u odnosu na važeće iznose,

c) razvidan i detaljan tablični prikaz izračuna očekivanog ukupnog prihoda u regulacijskoj godini koji je izračunat primjenom formula za izračun ukupnog prihoda iz Priloga 1. ove Metodologije, uz uvjet da taj prihod ne prelazi dozvoljeni prihod proizvođača toplinske energije utvrđen prema odredbama ove Metodologije,

d) financijske izvještaje na razini trgovačkog društva, ukoliko ono osim energetske djelatnosti proizvodnje toplinske energije obavlja i neke druge energetske i/ili neenergetske djelatnosti, za baznu godinu, ovjerene od strane ovlaštenog revizora,

e) račun dobiti i gubitka za energetsku djelatnost proizvodnje toplinske energije za baznu godinu, ovjeren od strane ovlaštenog revizora,

f) račun dobiti i gubitka za energetsku djelatnost proizvodnje toplinske energije u centralnom toplinskom sustavu za baznu godinu, ovjeren od strane ovlaštenog revizora,

g) bilješke uz bilančne pozicije i račun dobiti i gubitka za energetsku djelatnost proizvodnje toplinske energije za baznu godinu propisane Odlukom o načinu i postupku vođenja razdvojenog računovodstva energetskih subjekata,

h) bilješke uz bilančne pozicije i račun dobiti i gubitka za energetsku djelatnost proizvodnje toplinske energije u centralnom toplinskom sustavu za baznu godinu propisane Odlukom o načinu i postupku vođenja razdvojenog računovodstva energetskih subjekata,

i) tehničko-ekonomske podatke, uključujući i podatke o investicijama, prodaji, nabavi, naplati i potraživanjima od opskrbljivača toplinskom energijom i distributera toplinske energije,

j) podatke karakteristične za tarifne modele, razvrstane po opskrbljivačima toplinskom energijom (broj kupaca toplinske energije, zakupljena snaga kupaca toplinske energije, grijana površina, izmjerena količina isporučene toplinske energije),

k) trogodišnji plan razvoja, izgradnje i rekonstrukcije energetskih objekata i opreme za proizvodnju toplinske energije, u naturalnim i financijskim pokazateljima, za regulacijsku godinu i za naredne dvije godine, koji uključuje i program mjera energetske učinkovitosti,

l) prikaz mjera koje su provedene prethodne godine i koje pridonose ostvarivanju ukupnog nacionalnog okvirnog cilja energetske učinkovitosti, te planova za osiguranje učinkovitije potrošnje energije,

m) popunjene tablice za praćenje troškova iz Priloga 2. ove Metodologije,

n) popunjenu tablicu za izračun dozvoljenog prihoda iz Priloga 3. koji je sastavni dio ove Metodologije,

o) popunjenu tablicu iz Priloga 4. ove Metodologije,

p) popunjene tablice s podacima o predanoj toplinskoj energiji i zakupljenoj snazi po opskrbljivačima toplinskom energijom za sve mjesece bazne godine iz Priloga 7. koji je sastavni dio ove Metodologije,

q) ostale podatke i dokumentaciju, na zahtjev Agencije.

(3) Proizvođač toplinske energije koji do dana podnošenja zahtjeva nije obavljao energetsku djelatnost proizvodnje toplinske energije dostavlja uz zahtjev procijenjene podatke iz stavka 2. podstavka c), j), l), m), n) i o) ovoga članka.

(4) Dokumente koji sadrže podatke iz stavka 2. ovoga članka potpisuje odgovorna osoba proizvođača toplinske energije i isti moraju biti ovjereni pečatom tvrtke.

(5) Na zahtjev Agencije proizvođač toplinske energije dužan je dostaviti i druge podatke i informacije potrebne za određivanje iznosa tarifnih stavki te omogućiti uvid u investicijsko-tehničku dokumentaciju kod planiranja realizacije projekata izgradnje ili rekonstrukcije.

(6) Obrazac zahtjeva iz stavka 1. ovoga članka nalazi se u Prilogu 6. koji je sastavni dio ove Metodologije.

Članak 11.

(1) Uz zahtjev iz članka 10. stavka 1. ove Metodologije proizvođač toplinske energije dužan je Agenciji dostaviti i ovjerenu izjavu o istinitosti podataka.

(2) Obrazac izjave iz stavka 1. ovoga članka nalazi se u Prilogu 5. koji je sastavni dio ove Metodologije.

(3) Izjava iz stavka 1. ovoga članka ne odnosi se na financijske izvještaje za baznu godinu sa svim prilozima, sačinjene po međunarodnim računovodstvenim standardima i izvještaj o izvršenoj reviziji ovlaštenog neovisnog revizora.

Članak 12.

(1) Agencija će donijeti odluku o zahtjevu i istu dostaviti proizvođaču toplinske energije u roku od 30 dana od dana podnošenja urednog zahtjeva.

(2) Agencija može svojom odlukom samostalno odrediti iznos tarifnih stavki za proizvodnju toplinske energije, uvažavajući odredbe ove Metodologije.

(3) Proizvođač toplinske energije je dužan javno objaviti i primijeniti nove iznose tarifnih stavki za naredni obračun cijene toplinske energije.

Članak 13.

Nadzor nad primjenom ove Metodologije obavlja Agencija.

IV. REVIZIJA

Članak 14.

Revizija varijabilnih troškova

(1) U postupku po zahtjevu proizvođača toplinske energije za određivanje, odnosno promjenu iznosa tarifnih stavki u regulacijskoj godini t Agencija provodi reviziju varijabilnih troškova za proizvodnju toplinske energije za prethodnu regulacijsku godinu.

(2) Po izvršenoj reviziji varijabilnih troškova za proizvodnju toplinske energije iz stavka 1. ovoga članka utvrđuje se razlika između revidiranih varijabilnih troškova i varijabilnih troškova određenih odlukom za prethodnu regulacijsku godinu (δTvar) koja se raspodjeljuje na regulacijsku godinu t.

(3) Razlika između revidiranih varijabilnih troškova i varijabilnih troškova određenih odlukom za prethodnu regulacijsku godinu (δTvar) utvrđuje se prema formuli:

δTvar = Tvarrev – Tvarp

gdje je:

|  |  |  |
| --- | --- | --- |
| δTvar | – | razlika između revidiranih varijabilnih troškova i varijabilnih troškova određenih odlukom za prethodnu regulacijsku godinu (EUR), |
| Tvarrev | – | revidirani varijabilni troškovi u prethodnoj regulacijskoj godini (EUR), |
| Tvarp | – | varijabilni troškovi u prethodnoj regulacijskoj godini određeni odlukom Agencije (EUR). |

V. PRIJELAZNE I ZAVRŠNE ODREDBE

Članak 15.

(1) Proizvođač toplinske energije koji nema podatke iz Priloga 2. ove Metodologije, dužan je kod podnošenja prvog zahtjeva na temelju ove Metodologije, uz zahtjev dostaviti procijenjene podatke koji moraju biti detaljno obrazloženi i dokumentirani.

(2) Iznimno od članka 10. stavka 1. ove Metodologije, proizvođač toplinske energije prvi zahtjev za određivanje odnosno promjenu iznosa tarifnih stavki na temelju ove Metodologije podnosi najkasnije do 31. svibnja 2026.

(3) U postupku po zahtjevu proizvođača toplinske energije za određivanje odnosno promjenu iznosa tarifnih stavki, koji se prvi put podnosi na temelju ove Metodologije, ne primjenjuju se odredbe članka 14. ove Metodologije.

Članak 16.

Postupci započeti do dana stupanja na snagu ove Metodologije nastavit će se i dovršiti prema odredbama ove Metodologije.

Članak 17.

Do dana stupanja na snagu odluke o iznosu tarifnih stavki za proizvodnju toplinske energije prema odredbama ove Metodologije primjenjuju se važeće tarifne stavke prema:

– Odluci o iznosu tarifnih stavki za proizvodnju toplinske energije za centralni toplinski sustav Slavonija, za energetski subjekt Brod-plin d.o.o., Trg pobjede 5, Slavonski Brod (»Narodne novine«, broj 143/25),

– Odluci o iznosu tarifnih stavki za proizvodnju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar (»Narodne novine«, broj 125/25),

– Odluci o iznosu tarifnih stavki za proizvodnju toplinske energije za centralne toplinske sustave Gornja Vežica i Vojak za energetski subjekt Energo d.o.o., Dolac 14, Rijeka (»Narodne novine«, broj 125/25),

– Odluci o iznosu tarifnih stavki za proizvodnju toplinske energije za centralne toplinske sustave Zagreb, Osijek i Sisak za energetski subjekt HEP-Proizvodnja d.o.o., Ulica grada Vukovara 37, Zagreb (»Narodne novine«, broj 125/25),

– Odluka o iznosu tarifnih stavki za proizvodnju toplinske energije za centralne toplinske sustave Velika Gorica i Samobor za energetski subjekt HEP-Toplinarstvo d.o.o., Miševečka 15/a, Zagreb (Narodne novine, broj 125/25) i

– Odluci o iznosu tarifnih stavki za proizvodnju toplinske energije za centralni toplinski sustav Karlovac za energetski subjekt Gradska toplana d.o.o., Tina Ujevića 7, Karlovac (»Narodne novine«, broj 125/25).

Članak 18.

Danom stupanja na snagu ove Metodologije prestaje važiti Metodologija utvrđivanja iznosa tarifnih stavki za proizvodnju toplinske energije (»Narodne novine«, broj 56/14).

Članak 19.

Ova Metodologija stupa na snagu prvoga dana od dana objave u »Narodnim novinama«.

Klasa: 391-35/24-01/28
 Urbroj: 371-05-26-18
 Zagreb, 12. ožujka 2026.

Predsjednik
 Upravnog vijeća
 doc. dr. sc. Nikola Vištica, v. r.

PRILOG 1.

FORMULA ZA IZRAČUN UKUPNOG PRIHODA

Ukupan prihod u eurima, promatrano na mjesečnoj razini, za pojedini tarifni model izračunava se prema sljedećim formulama:

![](/files/_web/sluzbeni-dio/2026/134528/images/6926.jpg)

gdje je:

|  |  |  |
| --- | --- | --- |
| n | – | broj mjerila toplinske energije za tarifni model TM1 na mjestu razgraničenja između proizvođača toplinske energije i distributera toplinske energije, |
| m | – | broj mjerila toplinske energije za tarifni model TM1 na mjestu razgraničenja između distributera toplinske energije i opskrbljivača toplinskom energijom, |
| Q1i | – | količina predane toplinske energije za tarifni model TM1 na mjestu razgraničenja između proizvođača toplinske energije i distributera toplinske energije (kWh), |
| W1j | – | zakupljena snaga za tarifni model TM1 za pojedino mjerilo toplinske energije na mjestu razgraničenja između distributera toplinske energije i opskrbljivača toplinskom energijom (kW), |
| Ts11 | – | iznos tarifne stavke za energiju za tarifni model TM1 iz Tablice tarifnih stavki (EUR/kWh), |
| Ts12 | – | iznos tarifne stavke za snagu za tarifni model TM1 iz Tablice tarifnih stavki (EUR/kW). |

![](/files/_web/sluzbeni-dio/2026/134528/images/6908.jpg)

gdje je:

|  |  |  |
| --- | --- | --- |
| n | – | broj mjerila toplinske energije za tarifni model TM2 na mjestu razgraničenja između proizvođača toplinske energije i distributera toplinske energije, |
| m | – | broj mjerila toplinske energije za tarifni model TM2 na mjestu razgraničenja između distributera toplinske energije i opskrbljivača toplinskom energijom, |
| Q2i | – | količina predane toplinske energije za tarifni model TM2 na mjestu razgraničenja između proizvođača toplinske energije i distributera toplinske energije (kWh), |
| W2i | – | zakupljena snaga za tarifni model TM2 za pojedino mjerilo toplinske energije na mjestu razgraničenja između distributera toplinske energije i opskrbljivača toplinskom energijom (kW), |
| Ts21 | – | iznos tarifne stavke za energiju za tarifni model TM2 iz Tablice tarifnih stavki (EUR/kWh), |
| Ts22 | – | iznos tarifne stavke za snagu za tarifni model TM2 iz Tablice tarifnih stavki (EUR/kW). |

![](/files/_web/sluzbeni-dio/2026/134528/images/6888.jpg)

gdje je:

|  |  |  |
| --- | --- | --- |
| n | – | broj mjerila toplinske energije za tarifni model TM3 na mjestu razgraničenja između proizvođača toplinske energije i distributera toplinske energije, |
| m | – | broj mjerila toplinske energije za tarifni model TM3 na mjestu razgraničenja između distributera toplinske energije i opskrbljivača toplinskom energijom, |
| Q3i | – | količina predane toplinske energije za tarifni model TM3 na mjestu razgraničenja između proizvođača toplinske energije i distributera toplinske energije (t), |
| W3i | – | zakupljena snaga za tarifni model TM3 za pojedino mjerilo toplinske energije na mjestu razgraničenja između distributera toplinske energije i opskrbljivača toplinskom energijom (t/h), |
| Ts31 | – | iznos tarifne stavke za energiju za tarifni model TM3 iz Tablice tarifnih stavki (EUR/t), |
| Ts32 | – | iznos tarifne stavke za snagu za tarifni model TM3 iz Tablice tarifnih stavki (EUR/t/h). |

Nakon zbrajanja mjesečnih ukupnih prihoda radi izračuna godišnjih ukupnih prihoda po tarifnim modelima, ukupan prihod po tarifnim grupama izračunava se prema sljedećim formulama:

UPTg1 = UPTM1

UPTg2 = UPTM2 + UPTM3

gdje je:

|  |  |  |
| --- | --- | --- |
| UPTM1 | – | ukupan godišnji prihod tarifnog modela TM1 (EUR), |
| UPTM2 | – | ukupan godišnji prihod tarifnog modela TM2 (EUR), |
| UPTM3 | – | ukupan godišnji prihod tarifnog modela TM3 (EUR). |

Ukupan prihod za energetsku djelatnost proizvodnje toplinske energije dobiva se zbrajanjem prihoda po tarifnim grupama:

UP = UPTg1 + UPTg2

pri čemu je:

|  |  |  |
| --- | --- | --- |
| UP | – | ukupan prihod energetske djelatnosti proizvodnje toplinske energije (EUR), |
| UPTg1 | – | ukupan prihod tarifne grupe Tg1 (EUR), |
| UPTg2 | – | ukupan prihod tarifne grupe Tg2 (EUR). |

Proizvođač toplinske energije dužan je predložiti iznose tarifnih stavki na temelju razvidnog i utemeljenog izračuna, uz uvjet da očekivani ukupni prihod energetske djelatnosti proizvodnje toplinske energije ne prelazi dozvoljeni prihod određen ovom Metodologijom (UP ≤ DPt).

PRILOG 2.

TABLICE ZA PRAĆENJE TROŠKOVA

Tablica 1.1.a Varijabilni troškovi za proizvodnju toplinske energije za regulacijsku godinu t\* – odnosi se na Tg1-Kućanstva

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R.br. | Varijabilni  troškovi | Jedinica mjere  (JM) | Utrošeno gorivo u godini t-5 | Utrošeno gorivo u godini t-4 | Utrošeno gorivo u godini t-3 | Utrošeno gorivo u godini t-2 | Utrošeno gorivo u godini t-1 | Prosječna potrošnja goriva | Prosječna – cijena goriva –  (EUR/JM) | Iznos  (EUR) |
| 1. | 2 | 3 | 4 | 5 | 6 | 7 | 8 | 9 = (4 + 5 + 6 + 7 + 8) / 5 | 10 | 11 = 9·10 |
| 1. | Prirodni plin |  |  |  |  |  |  |  |  |  |
| 2. | Obnovljivi izvori: biomasa |  |  |  |  |  |  |  |  |  |
| 3. | Obnovljivi izvori: geotermalna energija |  |  |  |  |  |  |  |  |  |
| 4. | Obnovljivi izvori: solarna energija |  |  |  |  |  |  |  |  |  |
| 5. | Loživo ulje |  |  |  |  |  |  |  |  |  |
| 6. | Lako loživo ulje |  |  |  |  |  |  |  |  |  |
| 7. | Ekstra lako loživo ulje |  |  |  |  |  |  |  |  |  |
| 8. | Ostali energenti |  |  |  |  |  |  |  |  |  |
|  | UKUPNO |  |  |  |  |  |  |  |  |  |

\* Upisuju se samo podaci o utrošenom gorivu za proizvodnju toplinske energije za tarifnu grupu Tg1-Kućanstva

Tablica 1.1. b Varijabilni troškovi za proizvodnju toplinske energije za regulacijsku godinu t\* – odnosi se na – Tg2 – Industrija i poslovni potrošači

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R.br. | Varijabilni troškovi | Jedinica mjere  (JM) | Utrošeno gorivo u godini t-5 | Utrošeno gorivo u godini t-4 | Utrošeno gorivo u godini t-3 | Utrošeno gorivo u godini t-2 | Utrošeno gorivo u godini t-1 | Prosječna potrošnja goriva | Prosječna – cijena goriva  (EUR/JM) | Iznos  (EUR) |
| 1 | 2 | 3 | 4 | 5 | 6 | 7 | 8 | 9 = (4 + 5 + 6 + 7 + 8) / 5 | 10 | 11 = 9·10 |
| 1. | Prirodni plin |  |  |  |  |  |  |  |  |  |
| 2. | Obnovljivi izvori: biomasa |  |  |  |  |  |  |  |  |  |
| 3. | Obnovljivi izvori: geotermalna energija |  |  |  |  |  |  |  |  |  |
| 4. | Obnovljivi izvori: solarna energija |  |  |  |  |  |  |  |  |  |
| 5. | Loživo ulje |  |  |  |  |  |  |  |  |  |
| 6. | Lako loživo ulje |  |  |  |  |  |  |  |  |  |
| 7. | Ekstra lako loživo ulje |  |  |  |  |  |  |  |  |  |
| 8. | Ostali energenti |  |  |  |  |  |  |  |  |  |
|  | UKUPNO |  |  |  |  |  |  |  |  |  |

\* Upisuju se samo podaci o utrošenom gorivu za proizvodnju toplinske energije za tarifnu grupu Tg2 – Industrija i poslovni potrošači

Tablica 1.2. Proizvedena električna i toplinska energija iz pojedinog goriva po mjesecima u baznoj godini t-1\*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| VRSTA GORIVA (JM) | Bazna godina  \_\_\_\_\_ | Utrošeno gorivo za proizvodnju električne i toplinske energije  (JM) | Utrošeno gorivo za proizvodnju električne energije  (JM) | Utrošeno gorivo za proizvodnju toplinske energije za tarifne modele TM1, TM2 i TM3  (JM) | Hg  (MWh/JM) | Energija goriva  (MWh) | Električna energija predana u sustav  (MWh) | Toplinska energija predana u distribucijsku mrežu za tarifni model TM1  (MWh) | Toplinska energija predana u distribucijsku mrežu za tarifni model TM2  (MWh) | Toplinska energija predana u distribucijsku mrežu za tarifni model TM3  (MWh) | Toplinska energija predana u distribucijsku mrežu za pretežito poslovnu upotrebu  (MWh) |
| Mjesec |
| 1 | 2 | 3 | 4 | 5 | 6=(2·5) | 7 | 8 | 9 | 10 | 11 |
| siječanj |  |  |  |  |  |  |  |  |  |  |
| veljača |  |  |  |  |  |  |  |  |  |  |
| ožujak |  |  |  |  |  |  |  |  |  |  |
| travanj |  |  |  |  |  |  |  |  |  |  |
| svibanj |  |  |  |  |  |  |  |  |  |  |
| lipanj |  |  |  |  |  |  |  |  |  |  |
| srpanj |  |  |  |  |  |  |  |  |  |  |
| kolovoz |  |  |  |  |  |  |  |  |  |  |
| rujan |  |  |  |  |  |  |  |  |  |  |
| listopad |  |  |  |  |  |  |  |  |  |  |
| studeni |  |  |  |  |  |  |  |  |  |  |
| prosinac |  |  |  |  |  |  |  |  |  |  |
| UKUPNO |  |  |  |  |  |  |  |  |  |  |

\* Tablica 1.2. popunjava se za svaku vrstu goriva koja se koristi za proizvodnju toplinske energije u centralnom toplinskom sustavu.

Tablica 1.3. Varijabilni troškovi za proizvodnju toplinske energije za regulacijsku godinu t\* – troškovi emisijskih jedinica

|  |  |  |  |  |  |  |  |
| --- | --- | --- | --- | --- | --- | --- | --- |
| Varijabilni troškovi | Jedinica mjere | Emitirano u godi. t -3 | Emitirano u godi. t -2 | Emitirano u godi. t -1 | Prosječno emitirano godišnje (t) | Jedinična cijena na dan predaje zahtjeva (EUR/t) | Iznos (EUR) |
| Emisijske jedinice, ako je primjenjivo \*\*\* | t |  |  |  |  |  |  |

\*\*\* Trošak je prihvatljiv i odnosi se samo na obveznike sustava trgovanja emisijskim jedinicama stakleničkih plinova (ETS)

Tablica 2. Materijalni troškovi

|  |  |  |
| --- | --- | --- |
| R.br. | Stavke | Iznos  (EUR) |
| 1. | MATERIJALNI TROŠKOVI |  |
| 1.1. | Troškovi sirovina i materijala – za proizvodnju toplinske energije (1.1.1.+ 1.1.2. + 1.1.3. +1.1.4.) |  |
| 1.1.1. | Trošak tehnološke vode |  |
| 1.1.2. | Trošak kemikalija |  |
| 1.1.3. | Trošak električne energije |  |
| 1.1.4. | Ostali troškovi sirovina i materijala – za proizvodnju toplinske energije (specificirati) |  |
| 1.2. | Materijalni troškovi administracije, uprave i prodaje (specificirati) |  |
| 1.3. | Troškovi istraživanja i razvoja |  |
| 1.4. | Trošak sitnog inventara, ambalaže i autoguma |  |
| 1.5. | Potrošeni rezervni dijelovi i materijal za održavanje (specificirati) |  |
| 1.6. | Potrošena energija u administraciji (1.6.1.+ 1.6.2.+ 1.6.3.) |  |
| 1.6.1. | Električna energija |  |
| 1.6.2. | Trošak goriva voznog parka i sl. |  |
| 1.6.3. | Ostali troškovi energije u administraciji (specificirati) |  |
| 1.7. | Ostali materijalni troškovi (specificirati) |  |
|  | UKUPNO |  |

Tablica 3. Ostali vanjski troškovi – troškovi usluga

|  |  |  |
| --- | --- | --- |
| R.br. | Stavke | Iznos  (EUR) |
| 1. | OSTALI VANJSKI TROŠKOVI – TROŠKOVI USLUGA |  |
| 1.1. | Troškovi telefona, prijevoza i sl. |  |
| 1.2. | Troškovi vanjskih usluga pri izradi dobara i obavljanju usluga |  |
| 1.3. | Usluge održavanja i zaštite – servisne usluge (1.3.1.+ 1.3.2.+ 1.3.3.+ 1.3.4.+ 1.3.5.+ 1.3.6.+ 1.3.7.) |  |
| 1.3.1. | Nabavljene usluge tekućeg održavanja (bez vlastitog materijala i dijelova) |  |
| 1.3.2. | Nabavljene usluge investicijskog održavanja (bez vlastitog materijala i dijelova) |  |
| 1.3.3. | Usluge čišćenja i pranja |  |
| 1.3.4. | Usluge održavanja softvera i web-stranica |  |
| 1.3.5. | Usluge zaštite na radu i održavanja okoliša |  |
| 1.3.6. | Usluge zaštitara na čuvanju imovine i osoba |  |
| 1.3.7. | Ostale servisne usluge i usluge osoba (specificirati) |  |
| 1.4. | Usluge registracije prijevoznih sredstava i troškovi dozvola |  |
| 1.5. | Usluge zakupa – lizinga (1.5.1.+ 1.5.2.+1.5.3.+ 1.5.4.) |  |
| 1.5.1. | Zakupnine nekretnina – uključujući i zakupnine za korištenje proizvodnih postrojenja koja nisu u vlasništvu proizvođača toplinske energije (specificirati) |  |
| 1.5.2. | Zakupnine opreme |  |
| 1.5.3. | Usluge operativnog (poslovnog) lizinga opreme |  |
| 1.5.4. | Troškovi ostalih usluga najmova (specificirati) |  |
| 1.6. | Troškovi promidžbe, sponzorstva i troškovi sajmova (specificirati) |  |
| 1.7. | Intelektualne i osobne usluge (1.7.1.+ 1.7.2.+1.7.3.+ 1.7.4.+ 1.7.5.+ 1.7.6.+ 1.7.7.) |  |
| 1.7.1. | Troškovi drugih dohodaka (ugovora o djelu, akvizitera, konzultanata) |  |
| 1.7.2. | Usluge specijalističkog obrazovanja, znanstvenoistraživačke usluge, usluge informacija i sl. |  |
| 1.7.3. | Konzultantske i savjetničke usluge |  |
| 1.7.4. | Knjigovodstvene usluge |  |
| 1.7.5. | Usluge revizije i procjene vrijednosti poduzeća |  |
| 1.7.6. | Odvjetničke, bilježničke i usluge izrade pravnih akata |  |
| 1.7.7. | Ostale usluge (specificirati) |  |
| 1.8. | Troškovi komunalnih i sličnih usluga |  |
| 1.9. | Troškovi reprezentacije – ugošćivanja i posredovanja |  |
| 1.10. | Troškovi ostalih vanjskih usluga (specificirati) |  |
|  | UKUPNO |  |

Tablica 4. Troškovi osoblja

|  |  |  |
| --- | --- | --- |
| R.br. | Stavke | Iznos  (EUR) |
| 1. | TROŠKOVI OSOBLJA |  |
| 1.1. | Neto plaće i naknade |  |
| 1.2. | Troškovi poreza iz plaće |  |
| 1.3. | Troškovi doprinosa iz plaće |  |
| 1.4. | Doprinosi na plaće |  |
|  | UKUPNO |  |
|  | Broj radnika (stanje na dan 31. 12. bazne godine) |  |

Tablica 5. Ostali troškovi poslovanja

|  |  |  |
| --- | --- | --- |
| R.br. | Stavke | Iznos  (EUR) |
| 1. | OSTALI TROŠKOVI POSLOVANJA |  |
| 1.1. | Dnevnice za službena putovanja i putni troškovi |  |
| 1.2. | Nadoknade troškova, darovi i potpore (1.2.1.+ 1.2.2.+ 1.2.3.+ 1.2.4.+ 1.2.5.+ 1.2.6.+ 1.2.7.+ 1.2.8.) |  |
| 1.2.1. | Troškovi prijevoza na posao i s posla |  |
| 1.2.2. | Trošak loko-vožnje (nadoknada za uporabu privatnog automobila u poslovne svrhe) |  |
| 1.2.3. | Stipendije, nagrade učenicima i studentima |  |
| 1.2.4. | Otpremnine |  |
| 1.2.5. | Darovi djeci i slične potpore (ako nisu dohodak) |  |
| 1.2.6. | Prigodne nagrade (božićnice, uskrsnice, dar u naravi, regres, jubilarne nagrade i sl.) |  |
| 1.2.7. | Potpora zbog bolesti, invalidnosti, smrti, elementarnih nepogoda i sl. |  |
| 1.2.8. | Ostali troškovi zaposlenika (specificirati) |  |
| 1.3. | Troškovi članova uprave (specificirati) |  |
| 1.4. | Premije osiguranja (1.4.1.+ 1.4.2.+ 1.4.3.+ 1.4.4.) |  |
| 1.4.1. | Troškovi osiguranja dugotrajne materijalne i nematerijalne imovine |  |
| 1.4.2. | Premije osiguranja osoba (opasni poslovi, prenošenje novca, putnici i sl.) |  |
| 1.4.3. | Premije osiguranja prometnih sredstava (uključivo i kasko) |  |
| 1.4.4. | Premije za ostale oblike osiguranja (specificirati) |  |
| 1.5. | Bankovne usluge i troškovi platnog prometa |  |
| 1.6. | Članarine, nadoknade i slična davanja |  |
| 1.7. | Porezi koji ne ovise o dobitku i pristojbe (specificirati) |  |
| 1.8. | Troškovi prava korištenja (osim najmova) (1.8.1.+ 1.8.2.) |  |
| 1.8.1. | Troškovi koncesije |  |
| 1.8.2. | Ostali troškovi prava korištenja (specificirati) |  |
| 1.9. | Ostali troškovi poslovanja – nematerijalni (specificirati) |  |
|  | UKUPNO |  |

Tablica 6. Troškovi vrijednosnog usklađivanja

|  |  |  |
| --- | --- | --- |
| R.br. | Stavke | Iznos  (EUR) |
| 1. | TROŠKOVI VRIJEDNOSNOG USKLAĐIVANJA |  |
| 1.1. | Vrijednosno usklađenje dugotrajne nematerijalne imovine |  |
| 1.2. | Vrijednosno usklađenje dugotrajne materijalne imovine (specificirati) |  |
| 1.3. | Vrijednosno usklađenje dugotrajnih potraživanja |  |
| 1.4. | Vrijednosno usklađenje depozita u bankama, mjenica, čekova i sl. |  |
| 1.5. | Vrijednosno usklađenje kratkotrajnih potraživanja (specificirati) |  |
| 1.6. | Vrijednosno usklađenje zaliha |  |
| 1.7. | Vrijednosno usklađenje danih predujmova |  |
|  | UKUPNO |  |

Tablica 7. Troškovi rezerviranja

|  |  |  |
| --- | --- | --- |
| R.br. | Stavke | Iznos  (EUR) |
| 1. | TROŠKOVI REZERVIRANJA |  |
| 1.1. | Troškovi dugoročnog rezerviranja za rizike u jamstvenom (garancijskom) roku |  |
| 1.2. | Troškovi dugoročnog rezerviranja za gubitke po započetim sudskim sporovima |  |
| 1.3. | Troškovi dugoročnog rezerviranja za otpremnine |  |
| 1.4. | Troškovi dugoročnog rezerviranja za restrukturiranje poduzeća |  |
| 1.5. | Troškovi dugoročnog rezerviranja za mirovine i slične troškove – obveze |  |
| 1.6. | Troškovi rezerviranja po štetnim ugovorima |  |
| 1.7. | Troškovi ostalih dugoročnih rezerviranja i troškovi rizika (specificirati) |  |
|  | UKUPNO |  |

Tablica 8. Ostali poslovni rashodi

|  |  |  |
| --- | --- | --- |
| R.br. | Stavke | Iznos  (EUR) |
| 1. | OSTALI POSLOVNI RASHODI |  |
| 1.1. | Trošak naknadnih popusta, sniženja, reklamacija i troškovi uzoraka |  |
| 1.2. | Otpisi vrijednosno neusklađenih potraživanja |  |
| 1.3. | Rashodi – otpisi nematerijalne i materijalne imovine |  |
| 1.4. | Kazne, penali, nadoknade šteta i troškovi iz ugovora |  |
| 1.5. | Ostali poslovni rashodi (specificirati) |  |
|  | UKUPNO |  |

Tablica 9. Amortizacija reguliranih sredstava u baznoj godini t-1

|  |  |  |  |  |  |
| --- | --- | --- | --- | --- | --- |
| Bazna godina \_\_\_\_\_\_\_\_\_\_ | | | | | |
| R.br. | Struktura reguliranih sredstava | Nabavna vrijednost  (EUR) | Godišnja stopa amortizacije  (%) | Iznos godišnje amortizacije  (EUR) | Sadašnja knjigovodstvena vrijednost na dan 31. 12. bazne godine  (EUR) |
| 1. | Materijalna imovina |  |  |  |  |
| 1.1. | Građevinski objekti |  |  |  |  |
| 1.2. | Postrojenja i oprema |  |  |  |  |
| 1.3. | Alati |  |  |  |  |
| 1.4. | Ostalo |  |  |  |  |
| 2. | Nematerijalna imovina |  |  |  |  |
|  | UKUPNO (1.+2.) |  | - |  |  |

NAPOMENA: Ukoliko se u nekoj grupi reguliranih sredstava amortizacija obračunava po više stopa za različite osnovice, odnosno vrstu reguliranih sredstava, potrebno je navesti osnovice za svaku stopu zasebno.

Tablica 10. Amortizacija reguliranih sredstava u regulacijskoj godini t

|  |  |  |  |  |  |
| --- | --- | --- | --- | --- | --- |
| Regulacijska godina \_\_\_\_\_\_\_\_\_\_ | | | | | |
| R.br. | Struktura reguliranih sredstava | Nabavna vrijednost  (EUR) | Godišnja stopa amortizacije  (%) | Iznos godišnje amortizacije  (EUR) | Sadašnja knjigovodstvena vrijednost na dan 31. 12.  regulacijske godine  (EUR) |
| 1. | Materijalna imovina |  |  |  |  |
| 1.1. | Građevinski objekti |  |  |  |  |
| 1.2. | Postrojenja i oprema |  |  |  |  |
| 1.3. | Alati |  |  |  |  |
| 1.4. | Ostalo |  |  |  |  |
| 2. | Nematerijalna imovina |  |  |  |  |
|  | UKUPNO (1.+2.) |  | - |  |  |

NAPOMENA: Ukoliko se u nekoj grupi reguliranih sredstava amortizacija obračunava po više stopa za različite osnovice, odnosno vrstu reguliranih sredstava, potrebno je navesti osnovice za svaku stopu zasebno.

PRILOG 3.

IZRAČUN DOZVOLJENOG PRIHODA

|  |  |  |  |
| --- | --- | --- | --- |
| R. br. | Elementi za određivanje dozvoljenog prihoda | | |
| 1. | Materijalni troškovi (EUR) | Tab. 2. |  |
| 2. | Ostali vanjski troškovi – troškovi usluga (EUR) | Tab. 3. |  |
| 3. | Troškovi osoblja – plaće (EUR) | Tab. 4. |  |
| 4. | Ostali troškovi poslovanja (EUR) | Tab. 5. |  |
| 5. | Troškovi vrijednosnog usklađivanja (EUR) | Tab. 6. |  |
| 6. | Troškovi rezerviranja (EUR) | Tab. 7. |  |
| 7. | Ostali poslovni rashodi (EUR) | Tab. 8. |  |
| 8. | Iznos za pokrivanje fiksnih troškova (EUR)  (1. + 2. + 3. + 4. + 5. + 6.+ 7.) |  |  |
| 9. | Planirani indeks potrošačkih cijena | It |  |
| 10. | Koeficijent učinkovitosti | X |  |
| 11. | Varijabilni troškovi za regulacijsku godinu  Tvart (EUR) | Tab. 1.1.a, Tab. 1.1.b i Tab. 1.3. |  |
| 12. | Amortizacija reguliranih sredstava u baznoj godini At-1 (EUR) | Tab. 9. |  |
| 13. | Vrijednost reguliranih sredstava na početku regulacijske godine (EUR) | ROpoč |  |
| 14. | Vrijednost novih investicija u regulacijskoj godini (EUR) | NI |  |
| 15. | Vrijednost sredstava primljenih bez naknade u regulacijskoj godini (EUR) | Sbesp |  |
| 16. | Amortizacija reguliranih sredstava u regulacijskoj godini A (EUR) | Tab.10. |  |
| 17. | Otuđena i rashodovana sredstva u regulacijskoj godini (EUR) | OR |  |
| 18. | Vrijednost reguliranih sredstava na kraju regulacijske godine (EUR)  (13. + 14. – 15. – 16. – 17.) | ROkraj |  |
| 19. | Prosječni iznos reguliranih sredstava (EUR)  (13. + 18.)/2 | ROpros |  |
| 20. | Udio vlasničkog kapitala u ukupnom kapitalu (%) | E/(E+D) | 50 |
| 21. | Udio dužničkog kapitala u ukupnom kapitalu (%) | D/(E+D) | 50 |
| 22. | Stopa povrata na dužnički kapital (%) | rd |  |
| 23. | Stopa poreza na dobit (%) | P |  |
| 24. | Nerizična stopa povrata (%) | rf |  |
| 25. | Stopa povrata na diverzificirani tržišni portfelj (%) | rm |  |
| 26. | Koeficijent varijabilnosti prinosa dionica proizvođača toplinske energije u odnosu na prosječnu varijabilnost prinosa tržišnog portfelja | β |  |
| 27. | Stopa povrata na vlasnički kapital (%)  24. + 26. · (25. – 24.) | re |  |
| 28. | Ponderirani prosječni trošak kapitala  (27. / (1-23.) · 20. + 22. · 21.) | WACC |  |
| 29. | Prinos od reguliranih sredstava u regulacijskoj godini (EUR)  19. · 28. | PROt |  |
| 30. | Razlika između revidiranih varijabilnih troškova i varijabilnih troškova određenih odlukom za prethodnu regulacijsku godinu (EUR) | δTvar |  |
| 31. | Dozvoljeni prihod regulacijske godine (EUR)  8. · (1 + 9.) · (1 – 10.) + 11. + 12. + 29.+30. | DPt |  |

PRILOG 4.

POPIS DOKUMENTACIJE KOJU PROIZVOĐAČ TOPLINSKE ENERGIJE DOSTAVLJA AGENCIJI

1. Popunjene tablice za praćenje troškova iz Priloga 2. ove Metodologije,

2. Trogodišnji plan razvoja, izgradnje i rekonstrukcije energetskih objekata i opreme za proizvodnju toplinske energije, u naturalnim i financijskim pokazateljima, za godinu u kojoj se dostavljaju podaci i za naredne dvije godine,

3. Popunjene tablice iz Priloga 7. ove Metodologije,

4. Ostale potrebne podatke prema sljedećoj Tablici:

|  |  |  |  |  |  |
| --- | --- | --- | --- | --- | --- |
| R.br. | Potrebni podaci | | TM1 | TM2 | TM3 |
| 1. | Iznos tarifnih stavki za proizvodnju toplinske energije | | | | |
| 1.1. | Ts1 – Energija | (EUR/kWh), (EUR/t) |  |  |  |
| 1.2. | Ts2 – Snaga | (EUR/kW), (EUR/t/h) |  |  |  |
| 2. | Ukupna predana količina toplinske energije na mjestu razgraničenja između proizvođača toplinske energije i distributera toplinske energije (kWh), (t) | | | | |
| 2.1. | Ukupna predana količina toplinske energije po mjesecima  (kWh), (t) | siječanj |  |  |  |
| 2.2. | veljača |  |  |  |
| 2.3. | ožujak |  |  |  |
| 2.4. | travanj |  |  |  |
| 2.5. | svibanj |  |  |  |
| 2.6. | lipanj |  |  |  |
| 2.7. | srpanj |  |  |  |
| 2.8. | kolovoz |  |  |  |
| 2.9. | rujan |  |  |  |
| 2.10. | listopad |  |  |  |
| 2.11. | studeni |  |  |  |
| 2.12. | prosinac |  |  |  |
| 2.13. | UKUPNO | |  |  |  |
| 3. | Ukupna zakupljena snaga na mjestu razgraničenja između distributera toplinske energije i opskrbljivača toplinskom energijom (kW), (t/h) | | | | |
| 3.1. | Ukupna zakupljena snaga po mjesecima  (kW), (t/h) | siječanj |  |  |  |
| 3.2. | veljača |  |  |  |
| 3.3. | ožujak |  |  |  |
| 3.4. | travanj |  |  |  |
| 3.5. | svibanj |  |  |  |
| 3.6. | lipanj |  |  |  |
| 3.7. | srpanj |  |  |  |
| 3.8. | kolovoz |  |  |  |
| 3.9. | rujan |  |  |  |
| 3.10. | listopad |  |  |  |
| 3.11. | studeni |  |  |  |
| 3.12. | prosinac |  |  |  |
| 3.13. | UKUPNO | |  |  |  |

PRILOG 5.

IZJAVA O ISTINITOSTI PODATAKA NAVEDENIH OD STRANE PROIZVOĐAČA TOPLINSKE ENERGIJE PODNIJETIH UZ ZAHTJEV ZA ODREĐIVANJE, ODNOSNO PROMJENU IZNOSA TARIFNIH STAVKI

Puni naziv i adresa proizvođača toplinske energije – podnositelja Zahtjeva za određivanje, odnosno promjenu iznosa tarifnih stavki temeljem Metodologije utvrđivanja iznosa tarifnih stavki za proizvodnju toplinske energije:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime odgovorne osobe podnositelja Zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dužnost odgovorne osobe u energetskom subjektu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZJAVA

Potpisom ove izjave potvrđujem pod kaznenom, materijalnom i moralnom odgovornošću da su točni i vjerodostojni svi materijalni, financijski i ostali podaci navedeni u dokumentaciji koja je priložena uz Zahtjev za određivanje, odnosno promjenu iznosa tarifnih stavki temeljem Metodologije utvrđivanja iznosa tarifnih stavki za proizvodnju toplinske energije, a koji je energetski subjekt \_\_\_\_\_\_\_\_\_\_\_\_\_\_\_\_\_ podnio dana \_\_\_\_\_\_\_\_\_\_\_\_\_\_\_ godine.

Potpis odgovorne osobe podnositelja Zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_\_\_\_\_

PRILOG 6.

ZAHTJEV ZA ODREĐIVANJE, ODNOSNO PROMJENU IZNOSA TARIFNIH STAVKI

Puni naziv i adresa proizvođača toplinske energije – podnositelja Zahtjeva za određivanje, odnosno promjenu iznosa tarifnih stavki.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 29. stavka 7. Zakona o energiji (»Narodne novine«, broj 120/12, 14/14, 102/15 i 68/18) i članka 10. Metodologije utvrđivanja iznosa tarifnih stavki za proizvodnju toplinske energije, Hrvatskoj energetskoj regulatornoj agenciji podnosim sljedeći

ZAHTJEV
 ZA ODREĐIVANJE, ODNOSNO PROMJENU IZNOSA TARIFNIH STAVKI

Podnosim Zahtjev za određivanje, odnosno promjenu iznosa tarifnih stavki kao što je prikazano u Tablici tarifnih stavki u prilogu ovoga Zahtjeva.

Uz ovaj Zahtjev, dostavlja se i dokumentacija iz članka 10. stavka 2. i članka 11. Metodologije utvrđivanja iznosa tarifnih stavki za proizvodnju toplinske energije.

Potpis odgovorne osobe podnositelja Zahtjeva:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_\_\_\_\_\_\_\_\_\_\_\_

PRILOG 7.\*

PODACI O PREDANOJ TOPLINSKOJ ENERGIJI I ZAKUPLJENOJ SNAZI PO OPSKRBLJIVAČIMA TOPLINSKOM ENERGIJOM, ZA SVE MJESECE BAZNE GODINE

|  |  |  |  |  |
| --- | --- | --- | --- | --- |
| ENERGIJA | TM1 | TM2 | TM3 | Pretežito za poslovnu upotrebu |
| Mjesec | (kWh) | (kWh) | (t) | (JM) |
| siječanj |  |  |  |  |
| veljača |  |  |  |  |
| ožujak |  |  |  |  |
| travanj |  |  |  |  |
| svibanj |  |  |  |  |
| lipanj |  |  |  |  |
| srpanj |  |  |  |  |
| kolovoz |  |  |  |  |
| rujan |  |  |  |  |
| listopad |  |  |  |  |
| studeni |  |  |  |  |
| prosinac |  |  |  |  |
| UKUPNO  (kWh), (t) |  |  |  |  |
|  |  |  | |  |
| SNAGA | TM1 | TM2 | TM3 | Pretežito za poslovnu upotrebu |
| Mjesec | (kW) | (kW) | (t/h) | (JM) |
| siječanj |  |  |  |  |
| veljača |  |  |  |  |
| ožujak |  |  |  |  |
| travanj |  |  |  |  |
| svibanj |  |  |  |  |
| lipanj |  |  |  |  |
| srpanj |  |  |  |  |
| kolovoz |  |  |  |  |
| rujan |  |  |  |  |
| listopad |  |  |  |  |
| studeni |  |  |  |  |
| prosinac |  |  |  |  |
| UKUPNO  (kW), (t/h) |  |  |  |  |

\* Popunjava se za svakog pojedinog opskrbljivača toplinskom energijom. Predana toplinska energija je energija na mjestu razgraničenja između proizvođača toplinske energije i distributera toplinske energije. Zakupljena snaga je zakupljena snaga na mjestu razgraničenja između distributera toplinske energije i opskrbljivača toplinskom energijom.